Sinan Hasani
Sinan Hasani (, selo Požaranje, Vitina, Kraljevina SHS, 14. maj 1922 — Beograd, Srbija, 28. avgust 2010) je bio albanski pisac, političar i diplomata. Bio je predsednik Predsedništva SFRJ od 15. maja 1986. do 15. maja 1987. godine.

Biografija 
Rođen je 14. maja 1922. godine u mestu Požaranje, blizu Vitine. Nakon osnovne škole, koju je završio u rodnom mestu Požaranju, školovanje je nastavio u Gazi_Isa-begovoj medresi (srednja škola) u Skoplju. Posle rata završio je Višu partijsku školu "Đuro Đaković" u Beogradu (1950 -1952).

U Narodnooslobodilačkoj borbi učestvuje od 1941. godine, a član Komunističke partije Jugoslavije je od 1942. godine. Uhapšen je od strane Nemaca i odveden u ropstvo 1944. godine, gde je i ostao, u kampu blizu Beča, do kraja rata. Kasnije je postao predsednik Socijalističkog saveza radnog naroda (SSRN) Kosova i radio u prištinskoj izdavačkoj kući "Rilindja" (1965 - 1967). 

Od 1971. do 1974. godine bio je ambasador Jugoslavije u Kopenhagenu, Danska. Godine 1982. je postao predsednik Pokrajinskog komiteta Saveza komunista Kosova, a 1984. je ušao u Savezno izvršno veće, kao predstavnik SAP Kosovo. 

Na mesto predsednika Predsedništva SFRJ je izabran 15. maja 1986, a mandat mu je trajao do 15. maja 1987. godine.

Sinan Hasani je poznati albanski književnik u Jugoslaviji. Objavio je prvi roman na albanskom jeziku „Grožđe je počelo da zri“ 1957. godine.

Romani 
 Grožđe je počelo da zri, 1957,
 Jedna nemirna noć, 1961,
 Gde se odvaja reka, 1963,
 Dečak sa odlikovanjem, 1967,
 Vetar i hrast, 1983,
 Detinjstvo Đona Vatre, 1975,
 Za beli hleb, 1977,
 Nabujala reka, 1980.

Sabrana dela 
 Sabrana dela, 1980.

Po romanu „Vetar i hrast“ 1979. godine Besim Sahatčiju (Besim Sahatçiu) je snimio film u produkciji Kosovo filma iz Prištine i seriju za TV Prištinu. Isti reditelj je ekranizovao i „Nabujalu reku“ kod istog producenta 1983. godine, napravivši takođe i TV seriju. Većina Hasanijevih romana je prevedeno i objavljeno na srpskom jeziku (Grožđe je počelo da zri, Gde se reka deli, Vetar i hrast i Drugo detinjstvo Džona Vatre).

Putopisi 
 -{Udhëpërshkrime}- (Putopisi), 1983,

Memoari 
 Kosovo - istine i zablude, (na srpskohrvarskom), Centar za informacije i publicitet, Zagreb, 1986,

Spoljašnje veze 
 Umro Sinan Hasani, bivši predsednik predsedništva SFRJ („Blic“, 29. avgust 2010)

Albanski pisci
Albanski romanopisci
Jugoslavenski komunisti
Članovi Centralnog komiteta KPJ-SKJ
Jugoslavenski partizani
Društveno-politički radnici SFRJ
Društveno-politički radnici SAP Kosova
Članovi Predsedništva SFRJ
Ambasadori SFR Jugoslavije
Nosioci Ordena narodnog oslobođenja
Authority control